Klokken 1545 får BA flere tips om at Bybanen står i Kaigaten.

– Vi hadde problemer med å få en av vognene fra Nonneseter til Byparken, men nå har vi fått den bort der, sier Jan Ove Halsøy, driftsleder i bybaneoperatøren Keolis.

Han bekrefter at banen sto bom fast i Kaigaten.

– Akkurat hva som var problemet med vognen vet vi ennå ikke, men den skal restartes. Så forhåpentligvis vil den fungere igjen, sier Halsøy.

Det vil ikke bli store forsinkelser, ifølge ham.

– Nei, forhåpentligvis får vi dette på plass igjen raskt. Men det kan bli noen små forsinkelser.

Like før klokken 1600 var banen kommet inn til stasjonen. Foto: Linda Nilsen

Tett trafikk på veien

Trafikkoperatør ved Vegtrafikksentralen Tore Tysse sier de ikke har fått inn meldinger om spesielle hendelser så langt i ettermiddag.

– Jeg ser det går tregt på Rv 555 vestover, særlig rundt Lyderhorntunnelen. Vi har ikke fått melding om noe som skal forårsake det, så det er trolig bare tett trafikk i dag, sier Tysse.

På kartet i saken kan du se trafikken akkurat nå. Rødt betyr svært saktegående. Grønt betyr at den flyter godt. Flytt kartet slik at du ser veistrekningen du ønsker å få informasjon om.

Slik ser det ut på veiene akkurat nå:

E39 Fjøsangerveien: (Webkamera Statens vegvesen)

Nattlandsfjellet: (Webkamera Statens vegvesen)

Fv. 557 Bjørgeveien:

Rv. 580 Lagunen:

Kvamskogen: (Webkamera Statens vegvesen)

E16 Eidesmoen i retning Bergen: (Webkamera Statens vegvesen)